Contract de proiectare şi execuţie lucrări
nr. ______/ ___________

1. Părţile contractante
În temeiul Legii nr. 98/2016 privind achiziţiile publice cu modificările şi completările ulterioare, Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului - cadru din Legea 98/2016 privind achiziţiile publice cu modificările şi completările ulterioare, s-a încheiat prezentul contract de proiectare şi execuţie denumit în continuare “Contractul”, 

Între
UAT JUDEŢUL GALAŢI - CONSILIUL JUDEŢEAN GALAŢI, cu sediul în localitatea Galaţi, str. Eroilor nr. 7, cod fiscal 3127476, judeţul Galaţi, telefon 0236/468.060, fax 0236/468.060, cont de virament nr. RO59TREZ24A840301550118X deschis la Trezoreria Judeţului Galaţi, reprezentat prin Preşedintele Consiliului Județean, Costel Fotea, denumit în continuare Achizitor, pe de o parte
şi 
……………………………………. cu sediul în …………, …………….., nr. … telefon: ……………, inregistrata la Oficiul Registrului Comertului  sub număr  …………….., cod fiscal ……………., cont ……………………….., deschis la Trezoreria ……….., reprezentată  prin …………..,  în calitate de Executant, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
a. Achizitor şi Executant – părtile contractante, aşa cum sunt acestea numite în prezentul contract și succesorii legali ai acestora;
b. Contract – actul juridic care reprezintă acordul de voinţă al Achizitorului  Executantului  anexele și actele adiționale, precum și documentele Contractului prevăzute la art. 7;
c. Preţul contractului - preţul plătibil Executantului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
d. Standarde – standardele, reglementările tehnice sau altele asemenea prevăzute în Caietul de sarcini, propunerea tehnică și legea aplicabilă;
e. Lucrari/Servicii - activităţi a căror prestare fac obiectul Contractului, astfel cum sunt prevăzute in documentația de atribuire; 
f. Act adițional - document ce modifica prezentul contract de proiectare și execuție; 
g. Oferta - actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică. Oferta cuprinde propunerea financiară, propunerea tehnică, precum şi alte documente stabilite prin documentaţia de atribuire;
h. Propunerea tehnica - document al ofertei, elaborat pe baza cerințelor stabilite de Autoritatea contractanta; 
i. Propunerea financiara - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare si comerciale;  
j. Documentația de atribuire – documentul achiziției care cuprinde cerințele, criteriile, regulile și alte informații necesare pentru a asigura operatorilor economici o informare completă, corectă și explicită cu privire la cerințele sau elementele achiziției, obiectul contractului și modul de desfășurare a procedurii de atribuire, inclusiv specificațiile tehnice ori documentul descriptiv, condițiile contractuale propuse, formatele de prezentare a documentelor de către candidați/ofertanți, informațiile privind obligațiile generale aplicabile;
k. Durata Contractului - intervalul de timp în care prezentul contract operează valabil între părţi, potrivit legii, ofertei si documentației de atribuire, de la data intrării sale în vigoare şi până la îndeplinirea tuturor obligațiilor asumate pentru realizarea obiectului Contractului, inclusiv perioada de garanţie;
l. Data de începere a proiectării – înseamnă data precizată de către Achizitor în Ordinul de începere a activităţii de proiectare;
m. Data de începere a lucrărilor de execuţie - data precizată în Ordinul de începere a lucrărilor de execuţie emis de Achizitor;
n. Durata de executie – înseamnă durata de realizare a serviciilor de proiectare şi a lucrărilor de construcție, pe care le implică îndeplinirea Contractului, calculată de la Data de începere a proiectării și până la semnarea Procesului verbal de Recepție la terminarea Lucrărilor; 
Durata de executie poate fi mai mica decat Durata Contractului.
o. Cost – toate cheltuielile făcute (sau care urmează să fie făcute) de către Executant, în legătură cu executarea contractului, conform Ofertei; 
m) Receptia la terminarea lucrarilor – receptia efectuata la terminarea completa a lucrarilor contractate sau a unei părți din construcție independentă din punct de vedere fizic și funcțional ;
n) Receptia finala – receptia efectuata dupa expirarea perioadei de garantie prevazuta in contract; 
[bookmark: do|sp1.1.6.7.|pa2] p) Amplasamentul lucrării - locul unde Executantul execută lucrarile, precum şi oricare alte locuri prevăzute în Contract ca fiind părţi componente ale Amplasamentului. Suprafeţele de teren necesare pentru lucrări provizorii şi pentru organizarea de şantier a Executantului vor fi considerate ca parte a Amplasamentului, însă obligaţia asigurării dreptului de acces la acestea şi plata oricăror costuri generate de utilizarea temporară a acestor suprafeţe va fi responsabilitatea exclusivă a Executantului;
r) Forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
s) Penalitati - suma stabilita in Contract ca fiind platibila de catre una din partile contractante catre cealalta parte in caz de neindeplinire a obligatiilor sau de indeplinire cu intarziere fata de termenele limita, astfel cum au fost stabilite de părti; 
 ş) zi - zi calendaristică; an - 365 zile.
Clauze obligatorii
3. Obiectul contractului 
3.1.Obiectul Contractului consta în obligatia Executantului de a executa în perioada şi în conformitate cu obligaţiile asumate prin prezentul Contract, urmatoarele: Proiectare si executie lucrari pentru obiectivul “…………………………….” din  judetul GALAŢI, incepand cu data Ordinului de începere a activității de proiectare;
3.2 - Achizitorul se obligă să plătească Executantului preţul convenit în prezentul contract pentru indeplinirea lucrarilor de proiectare si executie. 


4. Prețul Contractului 
4.1. Preţul convenit pentru îndeplinirea corespunzătoare a Contractului, respectiv preţul serviciilor de proiectare prestate şi preţul lucrărilor executate, plătibil Executantului de către Achizitor conform ofertei financiare, este de ………… lei fara TVA, la care se adauga TVA conform prevederilor legale la data emiterii facturilor.
4.2. Pretul serviciilor de proiectare este de ……….. lei fara TVA.
4.3. Pretul lucrarilor ce vor fi executate este de …………. lei fara TVA. 

5. Durata Contractului
5.1. Prezentul contract intra în vigoare la data semnării lui de ultima parte şi este valabil până la îndeplinirea integrală şi corespunzătoare a obligaţiilor de către ambele părţi, iar Contractul operează valabil între părţi, potrivit legii, ofertei şi documentaţiei de atribuire, de la data intrării sale în vigoare şi până la epuizarea convenţională sau legală a oricărui efect pe care îl produce. 
5.2. Durata de realizare a serviciilor de proiectare este de ….  … de la data Ordinului de începere a activităţii de proiectare. 
5.3. Durata de execuţie a lucrărilor este de ……., începând cu data Ordinului de începere a lucrărilor. 
5.4  Achizitorul va emite Ordinul de începere a activităţii de proiectare în termen de 5 zile de la data predării amplasamentului. 
5.5. Achizitorul va preda amplasamentul în termen de 5 zile de la constituirea garanţiei de bună execuţie de Executant. 

6. Documentele contractului
6.1 – Documentele care alcătuiesc Contractul trebuie considerate ca documente care se explicitează reciproc. În scopul interpretării, prioritatea documentelor va fi în conformitate cu ordinea stabilită mai jos: 
a)  prezentul Contract și actele adiționale la acesta;
b) documentaţia de atribuire,  inclusiv clarificările şi/sau măsurile de remediere aduse până la depunerea ofertelor 
c) oferta, respectiv propunerea tehnică şi propunerea financiară, inclusiv clarificările din perioada de evaluare; 
d) garanţia de bună execuţie, dacă este cazul;
e) Graficele de lucrări şi de plăţi a lucrarilor finalizate conform graficelor de lucrari;
f) angajamentul ferm de susţinere din partea unui terţ, dacă este cazul; 
g) contractele de subantrepriză (dacă este cazul)  şi actele adiţionale ale acestea; 
h) acordul de asociere, dacă este cazul şi actele adiţionale la acesta; 
i) procesul –verbal de predare primire a amplasamentului; 
j) Contractele de asigurări (dacă este cazul); 

7. Obligaţiile principale ale executantului 
7.1 - Executantul se obligă să realizeze proiectare şi execuţie pentru realizarea „…………………”
7.2.(1) Executantul va executa şi va fi răspunzător pentru proiectarea Lucrărilor în conformitate cu prevederile Contractului, cerințele Achizitorului şi legislaţia aplicabilă. Proiectarea va respecta pe deplin toate standardele aplicabile. 
7.2.(2) Executantul  va îndeplini rolul de "Proiectant", aşa cum este el definit în legislaţia română în domeniul construcţiilor, Legea 10/1995 privind calitatea în construcţii (cu modificările şi completările ulterioare), cu toate obligațiile și îndatoririle decurgând din acest rol. 
7.2.(3) Executantul are obligaţia de a preda proiectul verificat de un verificator atestat, în termenul stabilit la art. 5.2. După aprobarea de către Achizitor a documentaţiei tehnice, Executantul va executa lucrările conform acestui proiect. În cazul în care este necesară modificarea documentației tehnice pentru ca aceasta să corespundă Contractului și legii, Executantul va efectua modificările cerute în termen de 3 zile de la solicitarea Achizitorului. Aprobarea documentației tehnice de către Achizitor nu îl eliberează pe Executant de răspunderea legală și contractuală pentru activitatea de proiectare.
7.2.(4) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.
7.2.(5) Executantul garantează că la data recepţiei lucrarea executată va avea caracteristicile tehnice şi calităţile solicitate de Achizitor în Caietul de Sarcini şi declarate de către executant în propunerea tehnică, va corespunde reglementărilor tehnice în vigoare şi nu va fi afectată de vicii aparente şi/sau ascunse care are diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.
7.2.(6) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract. Pentru executarea prezentei clauze Executantul nu are dreptul la plăți suplimentare.
7.3 – La data predării amplasamentului, Executantul va prezenta Achizitorului, graficul general de execuţie a lucrărilor, graficul de execuție de detaliu în ordinea tehnologică de execuţie (care vor cuprinde și activitatea de proiectare), corelate cu graficul de plăți. Executantul are obligaţia de a respecta graficul general de realizare a lucrării. 
7.3 (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii. 
7.3(2) Un exemplar din documentaţia predată de către Achizitor Executantului va fi ţinut de acesta în vederea consultării de către persoane autorizate de Achizitor, la cererea acestora.
7.4 Executantul are obligaţia de a respecta şi executa dispoziţiile Achizitorului în orice problemă, menţionată sau nu în Contract, referitoare la lucrare. În cazul în care Executantul consideră că dispoziţiile Achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.
7.5. (1) Executantul este responsabil de trasarea corectă a lucrărilor faţă de reperele date de Achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.
7.5.(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, Executantul are obligaţia de a rectifica eroarea constatată, pe cheltuiala sa.
7.6. - Pe parcursul execuţiei lucrărilor şi remedierii viciilor ascunse, Executantul are obligaţia:
i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;
ii) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor; 
iii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
7.7 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii Ordinului de începere a activității de proiectare și până la data semnării procesului-verbal de recepţie la terminarea lucrărilor. 
7.8.(1) Pe parcursul execuţiei lucrărilor şi al remedierii viciilor ascunse, Executantul are obligaţia, în măsura permisă de respectarea prevederilor Contractului, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.
7.8.(2) Executantul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.
7.9.(1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; Executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.
7.9.(2) În cazul în care natura lucrărilor impune utilizarea de către Executant a transportului pe apă, atunci prevederile de la alin. (1) vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.
7.9.(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, Executantul are obligaţia de a despăgubi Achizitorul împotriva tuturor reclamaţiilor privind avarierea respectivelor poduri sau drumuri.
7.9.(4) Cu excepţia unor clauze contrare prevăzute în contract, Executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului. 
7.10.(1) Pe parcursul execuţiei lucrării, Executantul are obligaţia:
i) de a evita, pe cât posibil, acumularea de obstacole inutile pe şantier;
ii) de a depozita sau retrage orice utilaje, echipamente, instalatii, surplus de materiale;
iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
7.10.(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.
7.11. Executantul se obligă să despăgubească Achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi
ii) daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.
7.12. Executantul răspunde, potrivit obligațiilor care îi revin, pentru viciile ascunse ale construcției, ivite într-un interval de 10 ani de la recepția lucrării și, după împlinirea acestui termen, pe toată durata de existență a construcției, pentru viciile structurii de rezistență, urmare a nerespectării normelor de proiectare și de execuție în vigoare la data realizării ei.
7.13. Executantul este obligat să asigure eliberarea Amplasamentului, ridicarea echipamentelor aduse în scopul executării lucrărilor şi repunerea Amplasamentului în situaţia iniţială ori cea impusă de obținerea avizelor și autorizațiilor pe cheltuiala sa, într-un termen de 14 zile de la data emiterii Procesului verbal de recepţie la terminarea Lucrărilor fără obiecții sau de la data unei solicitări exprese a Achizitorului în acest sens, în cazul încetării Contractului. Executantul va fi considerat de drept în întârziere la data expirării termenului de 14 zile de la data emiterii Procesului verbal de recepţie la terminarea Lucrărilor fără obiecții.
7.14. Toate detaliile referitoare la standardele executarii lucrărilor sunt cele cuprinse în Documentaţia de atribuire privind executarea lucrărilor și în legea aplicabila.
7.15. În măsura în care a fost posibil din punct de vedere al costurilor și timpului, Executantul va fi considerat că a verificat şi examinat Amplasamentul și împrejurimile acestuia şi infomațiile și datele furnizate de către Achizitor potrivit art. 9 de mai jos.
[bookmark: tree#1988]7.16. Costurile pentru consumul de utilităţi, precum şi cel al contoarelor sau al altor aparate de măsurat se suportă de către Executant. 
7.17. În cazul suspendării proiectării și/sau lucrărilor din culpa Executantului, acesta nu va fi îndreptăţit la nici un fel de compensaţie.
7.18. În cazul în care Executantul a încheiat acorduri cu terți susținători, acesta va include în aceste acorduri prevederi clare privind obligațiile pe care terții susținători le au de îndeplinit în cazul în care Executantul întâmpină dificultăți în executarea Contractului. În cazul în care Executantul nu își îndeplinește obligațiile, le îndeplinește cu întârziere ori necorespunzător, Achizitorul are dreptul de a solicita acestuia să facă aplicarea acordurilor încheiate cu terții susținători. În cazul în care Antreprenorul nu se conformează, Achizitorul are dreptul de a aplica prevederile art. 10 și/sau 18 de mai jos. 
7.19. Pe parcursul derulării acestui Contract, Antreprenorul cesionează cu titlu gratuit Achizitorului creanța pe care o poate avea împotriva terțului susținător pentru prejudiciul cauzat de acesta din urmă ca urmare a neîndeplinirii obligațiilor asumate prin acordul încheiat cu Antreprenorul.

8. Obligaţiile Achizitorului
8.1. – Achizitorul se obligă să plătească Executantului preţul convenit pentru proiectarea, execuţia și finalizarea lucrării, “……………………………”, la termenele și în condițiile prevăzute în Contract.
8.2. (1) Achizitorul are obligaţia de a pune la dispoziţia Executantului, fără plată, dacă nu  s-a convenit altfel, următoarele:
a) amplasamentul lucrării, liber de orice sarcină;
b) suprafeţele de teren necesare pentru depozitare şi pentru organizarea de şantier;
c) căile de acces rutier şi racordurile de cale ferată;
d) racordurile pentru utilități până la limita amplasamentului lucrărilor
8.2.(2) Predarea amplasamentului se va face prin proces-verbal de predare–primire care se va semna după constituirea garanției de bună execuție. Achizitorul va anunța Executantului data, ora şi locul întâlnirii reprezentanţilor părţilor pentru predarea-primirea amplasamentului cu cel puţin 2 zile înainte de data stabilită.
8.3. – Achizitorul are obligaţia de a pune la dispoziţia Executantului întreaga documentaţie necesară pentru execuţia lucrărilor contractate, fără plată, la data predării Amplasamentului.
8.4. – Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.
8.5. – Achizitorul este pe deplin responsabil de exactitatea documentelor şi a oricăror alte informaţii furnizate Executantului, precum şi pentru dispoziţiile şi livrările sale.

9. Penalități de întârziere 
[bookmark: _Hlk217377068]9.1. – În cazul în care, din vina sa exclusivă, Executantul nu îşi îndeplinește obligaţiile asumate prin prezentul contract sau le îndeplinește cu întârziere, atunci Achizitorul are dreptul de a percepe penalităţi de întârziere în cuantum de 0,02 % din echivalentul în bani al obligației neexecutate/executate cu întârziere, pentru fiecare zi de întârziere, până la îndeplinirea efectivă a obligaţiilor, chiar si dupa expirarea duratei  de execuţie contractului. 
Plata acestora de către Executant se va efectua în termen de 15 zile de la emiterea facturii de penalități.  
9.2. Executantul este de drept în întârziere începând cu ziua următoare scadenței, fără punere formală în întarziere sau efectuarea vreunei alte formalități. În cazul în care nu este precizat un termen sau acesta nu rezultă din natura obligației, înseamnă că obligația trebuie îndeplinită imediat.
9.3. Plata sumelor datorate de către Achizitor se efectuează după achitarea de către Executant a sumelor datorate.
9.4 În cazul în care Achizitorul nu efectuează plata în termenul stabilit la art. 16, atunci acesta va plăti penalităţi în cuantum 0,02 % din valoarea facturii neachitate la scadenţă, pentru fiecare zi de întârziere, până la îndeplinirea efectivă a obligaţiei de plată. Plata acestora de către Achizitor se va efectua în termen de 15 zile de la data emiterii facturii de penalităţi. 

[bookmark: _GoBack]Clauze specifice

10. Garanţia de bună execuţie a contractului 
10.1  Executantul se obligă să constituie garanţia de bună execuţie a contractului în procent de 10 % din valoarea contractului, pentru perioada de ………… luni (inclusiv perioada de garanţie). Garanţia se constituie în termen de 5 zile lucrătoare de la data semnării Contractului.
10.2 Garantia de buna executie se constituie printr-un instrument de garantare emis în condițiile legii de o societate bancară sau de o societate de asigurări sau prin reţineri succesive din sumele datorate pentru facturi parțiale. In acest scop, Executantul  va deschide, un cont la dispozitia autoritatii contractante, la Trezoreria Statului. Suma iniţiala care se depune de către Executant in contul astfel deschis este de 0,5 % din valoarea fǎrǎ TVA a Contractului. Pe parcursul execuţiei lucrǎrilor şi efectuǎrii plǎţilor, Achizitorul va alimenta acest cont, prin reţineri succesive din sumele datorate si cuvenite Executantului până la concurenta sumei stabilita drept garantie de buna executie in Contract, respectiv echivalentul procentului de 10% din valoarea fǎrǎ TVA a contractului.  
10.3 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Executantul nu îşi execută, execută cu întârziere sau execută necorespunzător obligaţiile asumate prin prezentul Contract. 
Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Executantului, precizând totodată obligaţiile care nu au fost respectate. 
10.4. Executantul asigură faptul că garanţia de bună execuţie este valabilă şi executabilă în orice moment al derulării Contractului până la momentul în care acesta a finalizat Lucrările si a remediat toate deficienţele şi/sau neconformităţile Lucrărilor, inclusiv pe durata Perioadei de garanţie. În acest scop, dacă este cazul, Executantul va reînnoi garanţia cu 30 de zile înainte de data expirării valabilităţii sale, în caz contrar, Achizitorul fiind îndreptăţit la executarea întregii garanţii.
10.5. Dacă pe parcursul executării Contractului, Achizitorul execută parțial sau total Garanția de bună execuție, Executantul are obligația de a reîntregi sau de a reconstitui în totalitate Garanția de bună execuție, în termen de maximum 5 (cinci) zile de la executare, raportat la restul rămas de executat. 
10.6. Plățile efectuate în baza prezentului Contract nu implică reducerea proporțională a garanției de bună execuție. 
10.7. În cazul suplimentării valorii Contractului, Executantul are obligația de a completa garanția de bună execuție, în corelație cu noua valoare a Contractului. 
10.8– Achizitorul se obligă să restituie garanţia de bună execuţie conform prevederilor Legii 98/2016.
10.9– Garanţia lucrărilor este distinctă de garanţia de bună execuţie a contractului.

11. Începerea şi execuţia lucrărilor
11.1(1) Executantul are obligaţia de a începe lucrările la data primirii Ordinului de începere a activității de proiectare şi predǎrii amplasamentului, din partea Achizitorului.
11.1(2) Executantul va notifica Achizitorului data începerii efective a activității de proiectare, și respectiv a lucrărilor.
11.2(1) Activitatea de proiectare și Lucrările trebuie să se deruleze conform graficului general de execuţie şi să fie terminate la data stabilită în acesta. Datele intermediare, dacǎ au fost prevăzute în graficele de execuţie, se consideră date contractuale.
11.2(2) Executantul va prezenta, la predarea Amplasamentului, graficele  de execuţie, alcătuite în ordinea tehnologică de execuţie. În cazul în care, după opinia Achizitorului, pe parcurs, desfăşurarea lucrărilor nu concordă cu graficul de execuţie a lucrărilor, la cererea Achizitorului, Executantul va prezenta de îndată un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe Executant de niciuna dintre îndatoririle asumate prin contract.
11.2(3) În cazul în care Executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 8.2 alin.(2), Achizitorul este îndreptăţit să-i fixeze Executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit  va rezilia contractul în condițiile art. 18 de mai jos si va executa si garantia de buna executie pentru acoperirea prejudiciului suferit.

12. Obligaţiile executantului
12.1.(1). - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea Executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea Achizitorului.
12.1.(2) Executantul are obligaţia de a asigura accesul reprezentantului Achizitorului la locul de muncă, în ateliere, depozite, staţii de preparare mixturi asfaltice şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse. 
12.2.(1) Materialele trebuie să fie de calitatea prevăzută în cerințele Achizitorului, propunerea tehnică, și conform standardelor de calitate prevăzute de legislația aplicabilă; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt reglementate de normativele tehnice în domeniu. 
12.2.(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin Executantului.
Verificarea datelor menţionate în diagrame se va efectua de către reprezentantul C.J. Galaţi, în prezenţa unui reprezentant al executantului, ocazie cu care se vor încheia şi procesele verbale de lucrǎri ascunse.
Diagramele vor fi astfel întocmite, încât sǎ permitǎ o verificare cât mai uşoarǎ şi vor fi semnate de executant (pentru întocmire) şi de beneficiar (pentru verificare). 
Pentru susţinerea unor situaţii excepţionale întâlnite pe anumite sectoare de drumuri, se pot face fotografii, care vor fi incluse în cartea tehnicǎ a lucrǎrii. 
12.2.(3) Probele neprevăzute şi comandate de Achizitor pentru verificarea unor lucrări sau materiale puse în operă vor fi suportate de Executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile Contractului. În caz contrar, Achizitorul va suporta aceste cheltuieli.
12.4.(1) Executantul are obligaţia de a nu acoperi lucrările care devin ascunse, fără aprobarea Achizitorului.
12.4.(2) Executantul are obligaţia de a notifica Achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.
12.4.(3) Executantul are obligaţia de a dezveli orice parte sau părţi de lucrare, la dispoziţia Achizitorului, şi de a reface această parte sau părţi de lucrare, dacă este cazul.
12.4.(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către Achizitor, iar în caz contrar, de către Executant.

13. Întârzierea şi sistarea lucrărilor
13.1 - În cazul în care: 
i) volumul sau natura lucrărilor neprevăzute, sau,
ii) oricare alt motiv de întârziere care nu se datorează Executantului (care face dovada rezonabilă ca a depus diligente pentru înlaturarea lui), 
îndreptăţesc Executantul de a solicita prelungirea termenului de execuţie a activității de proiectare și/sau a lucrărilor sau a oricărei părţi a acestora, atunci, la solicitarea Executantului comunicată în scris, prin consultare, părţile vor stabili:
(1) orice prelungire a duratei de execuţie la care Executantul are dreptul;
(2) fără modificarea preţului sau suportării unor cheltuieli suplimentare din partea achizitorului
În adresa transmisă, Executantul va detalia cu documente justificative solicitarea de prelungire a duratei de executie. 
13.2  În cazul condiţiilor climaterice excepţional de  nefavorabile, confirmate de autorităţile competente, beneficiarul poate aproba, pe baza solicitării  executantului, conform prevederilor Normativului tehnic C6-84 sistarea  duratei de execuţie precum şi prelungirea acesteia cu perioada sistată prin act adiţional. 
13.3 Orice decizie cu privire la solicitarea Executantului se va lua prin încheierea unui act adiţional la Contract, cu condiţia ca această modificare să nu afecteze caracterul general al Contractului şi să fie respectate condiţiile de modificare a contractelor de achiziţie publică prevăzute de Legea 98/2016.
13.4 - Fără a prejudicia dreptul Executantului de a rezilia Contractul, acesta are dreptul de a sista lucrările sau de a diminua ritmul execuţiei dacă Achizitorul nu plăteşte în termen de 28 de zile de la expirarea termenului prevăzut la clauza 16; în acest caz va notifica, în scris acest fapt Achizitorului.

14. Finalizarea lucrărilor
14.1. – Activitatea de proiectare şi ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data Ordinului de începere a activităţii de proiectare.
14.2.(1) La finalizarea lucrărilor, Executantul are obligaţia de a notifica, în scris, Achizitorului că sunt îndeplinite condiţiile de recepţie, solicitând acestuia convocarea comisiei de recepţie.
14.2.(2) Pe baza situaţiilor de lucrări executate confirmate şi a constatărilor efectuate pe teren, Achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate Executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a Executantului, Achizitorul va convoca comisia de recepţie.
14.3. - Comisia de recepţie are obligaţia de a constata executarea completă a tuturor lucrărilor prevăzute în prezentul contract, prin corelarea prevederilor acestuia cu documentaţia de execuţie şi cu reglementările specifice, cu respectarea exigenţelor prevăzute de lege. În funcţie de constatările făcute, Achizitorul are dreptul de a aproba sau de a respinge recepţia.
14.4. - Recepţia se poate face şi pentru părţi ale lucrării, distincte din punct de vedere fizic şi funcţional. 
14.5 - Contractul nu va fi considerat terminat până când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform Contractului. Recepţia finală va fi efectuată conform prevederilor legale, după expirarea perioadei de garanţie. 

15. Perioada de garanţie acordată lucrărilor
15.1 Executantul are obligaţia legală de garantare a calităţii materialelor, echipamentelor şi lucrărilor de construcţii executate, conform Legii10/1995 privind calitatea în construcţii republicată, coroborate cu prevederile Codului Civil privind condiţiile şi termenele stabilite pentru descoperirea viciilor ascunse şi promovarea acţiunii în daune. 
15.2 Perioada de garanţie este de minim 60 luni şi curge de la data recepţiei la terminarea lucrărilor.
15.3(1)  În perioada de garanţie, Executantul are obligaţia, în urma dispoziţiei date de Achizitor, în care se va preciza şi termenul de remediere,  de a executa toate lucrările de remediere a viciilor şi altor defecte a căror cauză este nerespectarea clauzelor contractuale, a documentelor contractuale sau a prevederilor legale.
15.3(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:
0. utilizării de materiale, de instalaţii sau a unei manopere neconforme cu prevederile contractului; sau
0. unui viciu de concepţie,; sau
0. neglijenţei sau neîndeplinirii de către Executant a oricăreia dintre obligaţiile explicite sau implicite care îi revin în baza Contractului.
15.3(3) – În cazul în care Executantul nu execută lucrările prevăzute la clauza 15.3, în termenul stabilit de Achizitor, acesta este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către Achizitor de la Executant, inclusiv prin executarea  garanţiei de buna execuţie sau alte mecanisme legale.
15.3(4) Achizitorul va fi îndreptăţit la o prelungire a perioadei de garanţie a lucrărilor, dacă şi în măsura în care lucrările sau o parte din lucrări nu pot fi utilizate în scopul pentru care acestea au fost executate, din cauza unor vicii imputabile Executantului.
15.3.(5) Perioada de garanţie a lucrărilor se va extinde cu durata de timp pe parcursul căreia lucrările nu au putut fi utilizate și cu cea aferentă perioadei de remediere.

16. Modalităţi de plată
16.1 - Achizitorul nu va efectua, iar executantul nu va solicita, plati in avans.  
16.2 - Achizitorul are obligaţia de a efectua plata către furnizor în termen de maxim 30 zile de la primirea facturilor comunicate de Executant.
16.3 - Facturile vor fi emise de Executant numai dupa verificarea, confirmarea si  semnarea fara obiectiuni de catre Achizitor a situatiilor de lucrari,  comunicate Achizitorului.
16.4 Facturile se comunica Achizitorului prin Sistemul national privind factura electronica RO e-Factura, conform O.U.G.120/2021  si  Legea 139/ 2022 , cu modificarile si completarile ulterioare.
16.5 - Data comunicarii facturii electronice catre Achizitor se considera data la care factura electronica este disponibila acestuia pentru descarcare din Sistemul national privind factura electronica RO e-Factura.  
16.6. Situaţiile finale de lucrări se vor depune pentru verificare și aprobare la Achizitor până la data recepţiei la terminarea lucrărilor.
16.7- Plata facturii finale se va face în termen de 30 de zile de la primirea facturii, întocmită pe baza Situației finale de lucrari si a Procesului-Verbal de recepție la terminarea lucrărilor, precum si dupa remedierea obiecțiunilor, dacă este cazul. 
16.8 In situatia în care o parte din suma solicitată prin situațiile de lucrări sau prin situatia finală de lucrări face obiectul unui diferend între părtile contractante, asupra căruia nu   s-a putut conveni amiabil si, pe cale de consecinţă, una dintre părți a dedus litigiul spre soluţionare instanţelor de judecată competente, Achizitorul va achita sumele ce exced obiectului litigiului. 
16.9- Recepţia finală a lucrarilor va fi efectuată conform prevederilor legale, după expirarea perioadei de garanţie.   
16.10 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie la terminarea lucrarilor, care confirmă că lucrările au fost executate conform contractului. 

17. Ajustarea preţului contractului 
17.1 - Pentru lucrările executate, plăţile datorate de Achizitor Executantului sunt cele declarate în propunerea financiară, anexă la contract.
17.2 – Prețul contractului se va ajusta in conformitate cu prevederile OG nr. 64/2022 utilizând următoarea formulă: Vapl = Vm x [(%av+%p) + (1-%av - %pxICCmr / ICCmlr]+(Vpl-Vm)+(1-%cpm) * {(Vpl-Vm) * [(%av+%p) + (1-%av-%p) * ICCr/ICCplr] - (Vpl - Vm)} unde: Vapl - valoarea actualizată a plăţii solicitate de către contractant la data depunerii solicitării de plată; Vpl - valoarea plăţii solicitate de către contractant la data depunerii solicitării de plată; Vm - valoarea aferentă cheltuielilor cu materialele din valoarea plăţii solicitate de către contractant la data depunerii solicitării de plată; ICCmr - indicele de cost în construcţii pentru costul materialelor, realizat, publicat de Institutul Naţional de Statistică în Buletinul Statistic de Preţuri, la tabelul 15, aplicabil cu 60 de zile înainte de ultima zi a lunii "n"; ICCmlr - indicele de cost în construcţii pentru costul materialelor, realizat, publicat de Institutul Naţional de Statistică în Buletinul Statistic de Preţuri, la tabelul 15, în luna de referinţă; ICCr - indicele de cost în construcţii total, realizat, publicat de Institutul Naţional de Statistică în Buletinul Statistic de Preţuri, la tabelul 15, aplicabil cu 60 de zile înainte de ultima zi a lunii "n"; ICCprl - indicele de cost în construcţii total, prognozat de Comisia Naţională de Strategie şi Prognoză, valabil în luna de referinţă, începând cu 60 de zile înainte de ultima zi a lunii "n", potrivit anexei nr. 4. %av - procentul de avans acordat de beneficiar contractantului, valabil la data efectuării plăţii; %p - procentul de profit cuprins în solicitările la plată, în situaţia în care acesta nu există sau nu poate fi identificat, se va considera 3% din valoarea situaţiei de plată; %cpm - coeficient de pondere al materialelor utilizat în calculul indicelui de cost în construcţii, total, publicat de Institutul Naţional de Statistică în Buletinul Statistic de Preţuri, la tabelul 15A, determinat în funcţie de tipul de construcţie; luna "n" - luna depunerii solicitării de plată.

18.Încetarea Contractului: 
18.1. de plin drept
             - prin ajungere la termen/îndeplinirea corespunzătoare a tuturor obligațiilor Contractului
             - în cazul in care una dintre părți întră în faliment, lichidare sau dizolvare
              - prin acordul părților. 
18.2 Încetarea anticipată a contractului
18.1. Contractul poate înceta anterior termenului reglementat în art. 5 în una din următoarele situaţii de plin drept, fără a mai fi necesară intervenţia unei instanţe judecătoreşti în urmatoarele cazuri:
      	a) prin acordul părţilor;
b) prin denunţarea unilaterală a contractului de servicii de către Achizitor în condiţiile art. 18.2;
c) prin reziliere de plin drept din iniţiativa Achizitorului conform prevederilor art. 18.3;
d) prin reziliere din iniţiativa Executantului potrivit dispoziţiilor art. 18.4;
e) în caz de forţă majoră conform prevederilor art. 21 din contract.
18.2.  Achizitorul poate denunţa unilateral contractul de proiectare și execuție oricând în cursul derulării acestuia, fără nicio compensaţie, printr-o notificare scrisă adresată Executantului, dacă:
i. în termen de 10 zile de la data emiterii ordinului administrativ de începere Executantul nu a demarat serviciile de proiectare sau execuția lucrărilor ce fac obiectul contractului;
ii. împotriva Executantului a fost declanşată procedura insolvenţei, procedura de lichidare, Executantul îşi încetează activitatea, ori apare orice altă incapacitate legală care împiedică executarea prezentului contract  de către Executant;
iii. are loc orice modificare organizațională a Executantului care implică o schimbare cu privire la personalitatea juridică, natura sau controlul Executantului, cu excepția situației în care asemenea modificari sunt înregistrate într-un act adițional la prezentul contract de proiectare și execuție;
iv. Executantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire, potrivit legii;
v. contractul nu ar fi trebuit să fie atribuit Executantului, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;
vi. pe parcursul derulării contractului intervine o situaţie ce implică o modificare substanţială a acestuia, de natură să conducă la necesitatea declanşării unei noi proceduri de atribuire a contractului;
vii. pe parcursul derulării contractului apar circumstanţe care nu au putut fi prevăzute de achizitor la data încheierii contractului și care conduc la modificarea clauzelor contractuale, în aşa măsură încât îndeplinirea contractului de proiectare și execuție ar fi contrară interesului public. 
viii. alocarea/repartizarea resurselor financiare a fost sistată/modificată de către finanţator.
18.3.  Contractul de proiectare și execuție va fi reziliat de plin drept de către Achizitor, fără a mai fi necesară intervenţia unei instanţe judecătoreşti, prin notificarea scrisă transmisă în acest sens Executantului, ori de câte ori Executantul se află de drept în întârziere cu privire la obligaţiile ce îi revin în temeiul contractului, ori când acesta nu a executat o obligaţie în termenul fixat printr-o notificare de punere în întârziere primită de la Achizitor, în oricare dintre situaţiile următoare:
i. Executantul nu prestează serviciile de proiectare sau nu execută lucrările conform contractului de servicii şi caietului de sarcini, respectiv:
a) nu se conformează unei solicitări emise de către Achizitor cu privire la remedierea executării necorespunzătoare sau a neexecutării obligaţiilor din contract ce îi revin în termen de cel mult zece (10) zile de la primirea unei asemenea notificări);
b) refuză sau omite să aducă la îndeplinire un ordin administrativ sau o instrucţiune emisă de către Achizitor;
c) cesionează sau subcontractează parţial sau în întregime contractul de servicii fără acordul scris prealabil al Achizitorului;
d) nu execută oricare dintre obligațiile contractuale.
ii. Executantul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
iii. Împotriva Executantului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale statului român/Comisiei Europene;
iv. În cadrul unei alte proceduri de achiziţie sau de acordare a unei finanţări din bugetul Comisiei Europene, Executantul a fost declarat culpabil de încălcarea gravă a contractului ca rezultat al neexecutării obligaţiilor sale contractuale.
În oricare dintre situaţiile descrise, punerea în întârziere a Executantului va rezulta din simplul fapt al neexecutării.
18.3. (2) În situaţia rezilierii unilaterale din culpa Executantului, acesta se obligă să plătească contravaloarea unor daune interese, într-un cuantum egal cu valoarea rămasă de executat a Contractului.”
18.4.  Executantul poate rezilia contractul printr-o notificare transmisă Achizitorului cu cel puţin 30 de zile înainte de data preconizată pentru încetarea contractului, dacă Achizitorul:
i. nu îşi îndeplineşte obligaţia de plată către Executant a sumelor datorate în temeiul contractului  în termenul stabilit conform prevederilor contractuale.;
ii. suspendă în mod nejustificat derularea lucrărilor sau a oricărei părţi a acestora pentru mai mult de 120 de zile.
18.5. În toate cazurile prevăzute la art.18.1-18.4 executantul are dreptul de a pretinde doar plata corespunzătoare pentru partea din contract îndeplinită până la data încetării contractului. 

19. Efectele încetării anticipate a contractului de proiectare și execuție
(1) Imediat după încetarea contractului prin acordul părţilor, după primirea notificării de denunţare unilaterală a contractului, respectiv după primirea/transmiterea notificării de reziliere a contractului, executantul va lua toate măsurile necesare pentru a opri executarea obligaţiilor sale de o manieră promptă și organizată, în așa fel încât costurile să fie minime. 
(2) Indiferent de motivul încetării contractului, Executantul trebuie să ofere toată asistența necesară, inclusiv informațiile, documentele și fișierele, pentru a permite Achizitorului să completeze, să continue sau să transfere lucrările, fără a intrerupe activități sau fără a avea vreun efect negativ asupra calității sau continuității lucrărilor.
(3) Achizitorul are dreptul de a finaliza lucrările fie direct, fie prin încheierea unor alte contracte/acorduri cu terțe părți, costurile respective fiind imputabile Executantului.
(4) În termen de 30 (treizeci) zile de la data încetării contractului, Executantul trebuie să prezinte toate rapoartele şi  facturile fiscale aferente lucrărilor care au fost furnizate înainte de data încetării contractului.
(5) În situaţia rezilierii contractului, Achizitorul va sista plăţile următoare către Executant până când costurile de organizare a unei noi proceduri de atribuire a contractului de execuție și proiectare, cuantumul daunelor produse de întârzieri în terminarea lucrărilor (dacă există), şi toate celelalte costuri suportate de către Achizitor ca urmare a intervenirii rezilierii au fost stabilite.
(6) Achizitorul va recupera de la Executant pierderile şi daunele suportate şi orice alte costuri suplimentare aferente organizării unei noi proceduri de atribuire a contractului de servicii şi finalizării serviciilor de proiectare si a lucrărilor, după luarea în considerare a sumelor datorate Executantului. După acoperirea acestor pierderi, daune şi costuri suplimentare Achizitorul va plăti Executantului diferenţa.

20. Modificări
20.1. Dreptul de a Modifica 
20.1.(1) Modificarea contractului de achiziţie publică, în cursul perioadei sale de valabilitate, se face în condiţiile prevăzute de legislația achizițiilor publice, prin act adiţional la prezentul contract.
20.2 Notificarea Promptă 
20.2.(1) Fiecare Parte are obligaţia de a notifica cealaltă Parte de îndată ce are cunoştinţă de existenţa unor circumstanţe care pot întârzia sau împiedica execuţia Lucrărilor. 

21. Cesiunea si subcontractarea   
21.1. Executantul are obligatia de a nu transfera total sau parţial obligatiile sale asumate prin contract, fără acordul prealabil al Achizitorului, sub sancţiunile prevazute la art. 18.
21.2. Solicitările de plată către terţi, alții decât subcontractanții și/sau terții susținători declarați, pot fi onorate numai după operarea unei cesiuni cu respectarea acordului prealabil scris al Achizitorului, în condiţiile prevăzute de dispoziţiile Codului Civil Roman
21.3.(1) Executantul are obligaţia, in cazul in care subcotractează părți din Contract, de a încheia contracte cu subcontractanţii declarați în ofertă, în aceleaşi condiţii în care el a semnat Contractul cu Achizitorul. Activităţile ce revin acestora, precum şi sumele aferente prestaţiilor, sunt cuprinse în Contract.
21.3.(2) Executantul nu va avea dreptul de a înlocui/de a introduce noi subcontractanţi fără acceptul prealabil al Achizitorului Acesta poate implica noi subcontractanți sau poate schimba oricare subcontractant, cu condiţia ca implicarea/schimbarea acestora să nu reprezinte o modificare substanţială a Contractului în sensul Legii nr. 98/2016. 
21.4.(1) Plățile către subcontractanți care, la momentul încheierii Contractului sau la momentul introducerii acestora în Contract, și-au exprimat opţiunea de a fi plătiți direct de Achizitor, se realizează printr-o cesiune de creanță de la Executant către subcontractanți care operează de drept. Cesiunea privește contravaloarea partii/părților din Contract subcontractate iar creanța este transferată automat către subcontractant/subcontractanți la momentul în care a fost confirmată îndeplinirea obligațiilor asumate prin contractul de subcontractare.
21.4(2) Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv Achizitor, Executant şi subcontractant sau de Achizitor şi subcontractant atunci când, în mod nejustificat, Executantul blochează confirmarea executării obligaţiilor asumate de subcontractant.
21.4(3) Dispoziţiile prevăzute la alin. (1)-(2) nu diminuează răspunderea Executantului în ceea ce priveşte modul de îndeplinire a Contractului.
21.5.(1) Executantul are obligaţia de a prezenta la încheierea Contractului toate contractele încheiate cu subcontractanţii desemnaţi.
21.5(2) Lista subcontractanţilor cuprinzând datele de recunoaştere a acestora, precum şi contractele încheiate cu aceştia se constituie în anexe la contract.
21.6.(1) Executantul este pe deplin răspunzător faţă de Achizitor de modul în care subcontractantul/ subcontractanții îndeplineşte/îndeplinesc Contractul. 
21.6.(2) Executantul poate schimba oricare subcontractant numai daca acesta nu a îndeplinit partea sa din contract. În situaţia înlocuirii subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi, Executantul trebuie să respecte următoarele condiţii:
a) valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată;
b) obiectul noului contract de subcontractare nu trebuie să modifice obiectul contractului de subcontractare anterior;
c) obiectul şi valoarea noului contract de subcontractare nu vor conţine activităţile realizate de către subcontractantul iniţial şi nici valoarea aferentă acestora.
21.6(3). În situaţia renunţării/retragerii unui subcontractant din contract prin denunţare unilaterală/reziliere de către una din părţi, Executantul are obligaţia să preia partea/părţile din contract aferente activităţii subcontractate sau să înlocuiască acest subcontractant cu un nou subcontractant în condițiile prezentului capitol și ale legii.
21.6.(4) Noii Subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.
21.6.(5) Contractele de subcontractare şi declaraţiile vor fi prezentate cu cel puţin 15 zile înainte de momentul începerii executării lucrărilor/prestării serviciilor de către noii subcontractanţi.
21.6.(6) Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
21.6.(7). Executantul are obligaţia ca pe toată durata contractului să notifice Achizitorului orice modificări ale informaţiilor privind numele, datele de contact şi reprezentanţii legali ai subcontractanţilor implicaţi în executarea prezentului contract.
21.6.(8) Achizitorul îşi rezervă dreptul ca în caz de încetare anticipată a contractului, Executantul să fie înlocuit de subcontractanţii acceptaţi. În acest caz, Executantului îi revine obligaţia de a cesiona Achizitorului contractele încheiate cu subcontractanţii acceptaţi, situaţie în care Achizitorul va opera modificarea contractului conform art. 221 alin.1, lit.d), subpct. iii) din Legea nr. 98/2016.

22. Forţa majoră
22.1 - Forţa majoră este constatată de o autoritate competentă.
22.2 -Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează, în conformitate cu prevederile art. 1.351 din Codul civi.
22.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.
22.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia, de a comunica dovada forței majore în termen de 10 zile de la apariția acesteia şi să ia orice măsuri care îi stau la dispoziţie în vederea limitării consecinţelor acesteia.
22.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
22.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

23. Soluţionarea litigiilor
23.1 - Achizitorul şi Executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
23.2 - Dacă, după 15 zile de la începerea acestor tratative, Achizitorul şi Executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul Achizitorului . 

24. Limba care guvernează contractul
24.1 - Limba care guvernează contractul este limba română.

25. Comunicări
25.1 Orice comunicare între părţi, referitoare la îndeplinirea prezentului contract, trebuie să fie transmisă în scris.
25.2 Orice document scris trebuie înregistrat atât în momentul transmiterii cât şi în momentul primirii.
25.3 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

26. Aprobări 
26.1 Nicio aprobare, consimtământ sau absenţa unor observaţii ale Achizitorului nu vor exonera Executantul de obligaţiile sale. În privinţa obligaţiilor şi drepturilor părţilor, izvorâte din încheierea prezentului contract, în nicio împrejurare tăcerea nu are valoarea juridică a consimtământului. 

27. Legea aplicabilă contractului
27.1 - Contractul va fi interpretat conform legilor din România.

            Achizitor,	                                                                               Executant,       
UAT - CONSILIUL JUDEŢEAN GALAŢI 	                                                                                           

